text: Hjemmehjælpere slipper for tids-stempling
  23 juni 2010 kl. 11.13
  Hjemmehjælpere slipper nu for at registrere tiden på en håndholdt computer, når de begynder og slutter besøg hos en borger.
  Foreløbig har Haderslev og Horsens afskaffet tids-registreringen.
  Hjemmehjælperne har længe klaget over tids-registreringen, da den stjæler tid fra deres egentlige arbejde.
  Haderslev Kommune har beregnet, at tids-registreringen har kostet godt 800.000 kroner om året.
  Forenklingen sker som led i regeringens ønske om at afbureaukratisere arbejdsgange inden for hjemmeplejen.
  